text: Tricktyve på spil i Aabenraa
  04 november 2010 kl. 13.18
  Med blot en halv times mellemrum blev to kvinder franarret penge, da de var i gang med at hæve kontanter fra en hæveautomat i Storegade.   
  Professionelle tricktyve 
  I det ene tilfælde lykkedes det gerningsmændene - to mænd - at stjæle 100 kr. fra en ældre dame. I det andet tilfælde, fik tyvene selv trykket med knappen med 1500 kr., men tyveriet blev ikke gennemført, da kvinden selv blev opmærksom på, hvad gerningsmændene var i færd med.
  På trods af det lille udbytte er politiet meget interesseret i at få fat i de to mænd. Politiet betegner em som "professionelle tricktyve".   
  
  Afleder folks opmærksomhed 
  I forbindelse med tyverierne gik begge mænd frem mod automaten, medens kvinderne var ved at hæve penge. Fra begge sider forsøgte de at aflede kvindernes opmærksomhed ved at vifte med blade/aviser ind foran tastaturet. 
   
  
  Mændene beskrives som:
  A
  ? Mand
  ? 25-30 år
  ? 170-175 cm
  ? Mørklødet
  ? Karseklippet mørkt hår
  ? Skinnende mørk jakke med hvid stribe øverst og nederst
  ? Lyse forvaskede cowboybukser
  ? Sorte sko
  B
  ? Mand
  ? 25-30 år
  ? 170-175 cm
  ? Mørklødet
  ? Kort mørkt hår med høj hårgrænse
  ? Sort jakke
  ? Mørke cowboybukser
  ? Sorte sko
  